The Spy Who Came in from the Cold
The Spy Who Came in from the Cold () je špijunski roman britanskog književnika Johna le Carréa, originalno objavljen 1963. godine. Bio je treći Le Carréov roman, odnosno treći roman iz ciklusa o britanskim obavještajcima gdje se kao zajednički lik pojavljuje George Smiley. Radnja je, pak, inspirirana stvarnim slučajem zapadnonjemačkog obavještajca i sovjetskog dvostrukog agenta Heinza Felfea. Protagonist romana je Alec Leamas, britanski obavještajac zadužen za borbu protiv istočnonjemačke obavještajne službe, koji iz tadašnjeg Zapadnog Berlina  prelazi u Istočni Berlin u društvu svoje djevojke, idealističke britanske komunistice kao navodni prebjeg; Leamasova prava misija je, pak, da kao britansku "krticu" lažno optuži Hans-Dietera Mundta, šefa istočnonjemačke tajne službe.

The Spy Who Came in from the Cold je nakon objavljivanja izazvao veliku pažnju ne samo zato što je le Carré, kao bivši obavještajac, dao izuzetano realističan i autentičan prikaz rada tadašnjih obavještajnih službi, nego i zbog toga što je u njemu prikazao da se zapadne službe u borbi protiv istočnih koriste obmanama, manipulacijama uz istu onakvu bezobzirnost i potpuni nedostatak morala kao i njihovi protivnici, dovodeći tako u pitanje ideale demokracije i ljudskih prava koje su navodno štitile u Hladnom ratu. Takvom dojmu je značajno pridonio i izuzetno mračan i pesimističan kraj. Iako je zbog toga dobio niz zamjerki, The Spy je također dobio brojne pohvale, a danas se često navodi kao jedan od najboljih špijunskih romana svih vremena.

Godine 1965. je snimljen istoimeni film sa Richardom Burtonom u glavnoj ulozi.

Izvori

Vanjske veze
Le Carré describes how he came to write the book u  The Guardian  (April 2013)

Romani 1963.
Špijunski romani
Britanska književnost
Authority control 2